În 3 ianuarie 2001, Cătălina Doiciu a ajuns la Poliţia Predeal împreună cu logodnicul ei, care avusese o altercaţie cu un taximetrist în gară. Pentru că poliţiştii se manifestau violent faţă de logodnic, tânăra, care atunci avea 19 ani, i-a luat apărarea acestuia şi a fost lovită de poliţistul L.I. sub privirile altor patru colegi de breaslă, relatează Mediafax.

Un medic legist a examinat-o și a considerat că are nevoie de 12 – 14 zile de îngrijiri medicale. Conform certificatului medico-legal, Cătălina Doiciu a suferit un traumatism cranian, multiple lovituri şi contuzii ale feţei şi piramidei nazale.

Fata a făut plângere penală împotriva poliţistului care a bătut-o, iar plângerea a fost analizată la acea vreme de Parchetul militar, deoarece poliţia nu fusese demilitarizată, arată APADOR-CH.